H ισότητα των δύο φύλων στον τομέα της εργασίας και της απασχόλησης : Μια προσέγγιση στο πλαίσιο του Συγκριτικού Δικαίου στην Ελλάδα, στην Ευρωπαϊκή Ένωση (Ε.Ε.) και στις Ηνωμένες Πολιτείες της Αμερικής (ΗΠΑ)
Creators: name: Κοτανίδης, Νικόλαος Λεωνίδα
Publisher: name: Aristotle University of Thessaloniki
Year: 2024
Subjects: Ισότητα των δύο φύλων
Ένταξη της διάστασης του φύλου
Απαγόρευση των διακρίσεων
Αρχή της ίσης μεταχείρισης
Equality of the two genders
Maintenance of the gender dimension
Prohibition of discrimination
Principle of equal treatment

description: Με την παρούσα εργασία επιχειρείται η σκιαγράφηση του ακανθώδους ζητήματος της ισότητας των δύο φύλων στο πεδίο της εργασίας και της απασχόλησης υπό μια προσέγγιση στο πλαίσιο του Συγκριτικού Δικαίου στην Ελλάδα, στην Ευρωπαϊκή Ένωση (Ε.Ε.) και στις Ηνωμένες Πολιτείες της Αμερικής (ΗΠΑ). Στο επίκεντρο του ερευνητικού ενδιαφέροντος τίθεται η ανάλυση και εξέταση από συγκριτική σκοπιά της ιστορικής εξέλιξης και της πρόσφατη νομοθεσίας, αλλά και νομολογίας του δικαίου της ισότητας των φύλων, τόσο σε διεθνές και ευρωπαϊκό επίπεδο όσο και στις επιμέρους εθνικές έννομες τάξεις της Ελλάδας, της Ε.Ε. και των ΗΠΑ. Ο τομέας της εργασίας και της απασχόλησης έχει απασχολήσει όχι μόνο την Ελλάδα, αλλά και διεθνείς οργανισμούς, μη κυβερνητικούς οργανισμούς, κοινωνικά κινήματα και πολλές εθνικές και διεθνείς οργανώσεις. Βέβαια, αυτές οι ανισότητες είναι ιδιαίτερα εμφανείς στην περίπτωση της Ελλάδας, όπου παρά την ύπαρξη ενός πρόσφορου συνταγματικού και νομοθετικού πλαισίου, υπάρχει (μέχρι πρόσφατα τουλάχιστον) παντελής έλλειψη πολιτικής βούλησης και σχετικών πρωτοβουλιών και πόρων για να προωθηθεί η ισότητα των φύλων όχι μόνο στην εργασία, αλλά και στην έρευνα και στα ακαδημαϊκό-πανεπιστημιακό πεδίο. Είναι γενικώς παραδεδεγμένο και δικαιο-πολιτικά έκδηλο ότι παρά την εντατικοποίηση των προσπαθειών τόσο από πλευράς νομοθετικών θεσπίσεων και κοινωνικο-πολιτικών πρακτικών για την ίση και ισότιμη και μεταχείριση των γυναικών στα περί ων ο λόγος ζητήματα πρόσβασής στην εργασία, επαγγελματικού προσανατολισμού, αμοιβών, επαγγελματικής εξέλιξης, συνδυασμού οικογενειακής και επαγγελματικής ζωής, κτλ, οι διακρίσεις εις βάρος των γυναικών στον τομέα της απασχόλησης δεν έχουν εξαλειφθεί. Στο πλαίσιο των διακρίσεων, πολύ έντονες μέχρι και σήμερα είναι αυτές που εκδηλώνονται έναντι των γυναικών κατά την πρόσβασή τους στον ανταγωνιστικό στίβο της απασχόλησης και εργασίας, θέτοντας επί τάπητος πολυσυζητημένες θεματικές περί ισότητας και ισότιμης μεταχείρισης των δύο φύλων. Το ζήτημα της εφαρμογής της αρχής της ίσης μεταχείρισης και της συνταγματικής ισότητας ανδρών και γυναικών στις εργασιακές σχέσεις είναι πάντοτε, άλλωστε, επίκαιρο και αντανακλάται κατά κύριο λόγο περισσότερο στις γυναίκες εργαζόμενες. Αποτελεί δε ένα γενικότερο κοινωνικό ζήτημα, που καταδεικνύει το πως στην πραγματικότητα νοείται η πολυπόθητη αρχή της ισότητας των δύο φύλων στην Ελλάδα και το ευρωπαϊκό γίγνεσθαι και κατά πόσον έχει εφαρμογή σ’ έναν από τους βασικούς τομείς της κοινωνικής ζωής, αυτόν των εργασιακών σχέσεων, μια αρχή, απότοκο της οποίας είναι η απαγόρευση των διακρίσεων. Για την εξέταση των ανωτέρω αξιοποιήθηκε ελληνική και αγγλική βιβλιογραφία, αποφάσεις του Ευρωπαϊκού Δικαστηρίου Δικαιωμάτων του Ανθρώπου, του Δικαστηρίου της ΕΕ, πράξεις των οργάνων της Ένωσης, πληροφορίες και στατιστικά δεδομένα από βάσεις δεδομένων διεθνών οργανισμών, κρατικών και μη κρατικών φορέων.
description: This paper attempts the thorny issue of gender equality in the field of work and employment under an approach under Comparative Law in Greece, the European Union (EU) and the United States of America ( USA). This research focuses its interest in the analysis and examination from a comparative point of view of the historical development and the recent legislation, as well as the case law of gender equality law, not only at an international and European level, but also in the individual national legal orders in Greece, EU and US. The field of labor and employment has occupied not only Greece, but also international organizations, non-governmental organizations, social movements and many national and international groups and entities. Of course, these inequalities are particularly evident in the case of Greece, where despite the existence of an appropriate constitutional and legislative framework, there is (until recently at least) a complete lack of political will and related initiatives and resources to promote gender equality not only at work, but also in research and academic field. It is generally acknowledged as well as legally-politically evident that, despite the intensification of efforts both in terms of legislation and socio-political practices for equal treatment of women in the areas of access to work, career guidance, remuneration, professional development, combination of family and professional life, etc., discrimination against women in the field of employment has not been eliminated. In the context of discrimination, very strong to this day are those that are manifested against women in their access to the competitive arena of employment and work, laying out on the table the much-discussed issues of equality and equal treatment of the two sexes. After all, the issue of the application of the principle of equal treatment and constitutional equality between men and women in employment relations remains relevant and it is mostly reflected on female workers. It comprises a broader social issue, which demonstrates how, in reality, the much desired principle of gender equality is perceived in Greece and EU, as well as, the extent to which is applied in one of the key aspects of social life, that of labor relations, a principle which prohibits discrimination. Greek and English literature, judgments of the European Court of Human Rights, judgments of the Court of Justice of the European Union, acts of the institutions of the Union, information and statistical data provided by international organizations, governmental and non-governmental bodies will be used for the examination of all the aforementioned issues.